Gilgamesch - Alemannische Wikipedia

# Gilgamesch

### Us der alemannische Wikipedia, der freie Dialäkt-Enzyklopedy

  Johreszahle us dr früeie Antike si notorisch ungenau. Johreszahle in däm Artikel si Richtlinie und sötte nid z ernscht gnoh wärde: Für s dritte und zweite Johrduusig vor dr Ziitwändi gits verschideni Standard-Chronologie, wo um Johrzähnt vo enander abwiiche.

Dr Gilgamesch isch ä, mögligerwiis mythologische, König vo dr altmesopotamische Schdadt Uruk gsi.

## [ändere] Dr hischdorisch Gilgamesch

In dr Antike het mä im Gilgamesch a hischdorischi Peron gseh. Är chunnt vor uf dr sumerische Königslischte as Bilgamesch und au ass er gege s Ändi vo dr zweite Früehdynaschdii (öbbe 2800 bis 2500 vor dr Ziitwändi) währed 123 Johr gregiert haig. Das isch ein vo de Gründ, ass mänggi anähme, ass er nit ä hischdorischi Person gsi isch. Wil aber hischdorischi Inschrifte vom e Köng vo Kisch, em Enmebaragesi, gfunde worde si, wo us dr gliiche Ziit schdamme, isch mä nüm ganz so sicher.[1] In dr mesopotamische Dradition isch er aber as ein vo de gröschte sumerische König agluegt und au vergöttligt worde. Ein vo siine Zuenäme isch König vo dr Wält gsi.[1] Uruk sig dank ihm zun erä Wiegi vo dr Zivilisation worde, wo d Arbetsdeilig, s Handwärk, d Bürokratii, s Bier und d Keilschrift erfunde worde si.

## [ändere] D Gilgamesch Gschichte

Lang bevor die erschte Gilgamesch Gschichte im 22. Johrhundert vor dr Ziitwändi ufgschriibe worde si, und sogar no bevor dr Ziit wo die mesopotamisch Dradition ihm as Regierigsziit z Uruk git, het s Zylindersiigel gä wo ä Gilgameschfigur darschdelle, wo mit wilde Dier kämpft. Mögligerwiis isch die mythologisch Figur mit emä schböötere König Gilgamesch verschmolze.[1]

Im Epos vom Gilgamesch, won a Kopii drvo uf Akkadisch uf 12 Dondafele in dr Bibliothek vom assyrische König Assurbanipal gfunde worden isch,[2] wird verzellt wie dr Gilgamesch as Sohn vo dr Göttin Ninsun und em Halbgott Lugalbanda uf d Wält cho isch, und will er nit ganz göttlig gsi isch, isch er au schtärblig gsi. As Konig vo Uruk het er d Schdadt unabhängig gmacht und um sä ume än 11,3 Kilometer langi Muure baut, wo nün Meter hoch gsi isch.

## [ändere] Quelle

1. ↑ 1,0 1,1 1,2 Stephanie Dalley, Myths from Mesopotamia: Creation, the Flood, Gilgamesh, and Others , Oxford University Press 1998, ISBN 0192835890
2. ↑ dtv-Lexikon, Deutscher Taschenbuch Verlag, München 1970, Band 7, S.274

Kategorie: Mesopotamie | Mythologi | König | Mythologische Figur

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- العربية
- Български
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- ქართული
- 한국어
- Kurdî / كوردی
- Lietuvių
- Nederlands
- ‪Norsk (bokmål)‬
- Português
- Română
- Русский
- Slovenčina
- Српски / Srpski
- Svenska
- ไทย
- Türkçe
- Українська